חברת יורוקום צפויה לחתום היום על רכישת % 30 מקבוצת הלווין 'יס' מידי חברת ישפאר, קונצרן כלל וקבוצת רונאלד לאודר. העיסקה תתבצע לפי שווי חברה של כ- 120 מיליון שקל. כך מגלה הבוקר העיתון ידיעות אחרונות.
יורוקום שבשליטת שאול אילוביץ' ואריסון השקעות מחזיקה כיום כ- % 10 מקבוצת יס. לאחר הרכישה היא תחזיק ב- % 40 - לפני בזק, המחזיקה ב- % 30 מהמניות. יתרת המניות יתחלקו בין גילת תקשורת % 10, לידן % 5, קרדן % 5 ופועלים השקעות % 10. לפי הערכות, תמכור יורוקום % 10 ליתר השותפים הנותרים ב-'יס'.
בשבועות האחרונים התנהלו מגעים למכירת חלקם של ישפאר, לאודר וכלל לאיש העסקים יצחק תשובה ולפני כן לגד זאבי. בגלל התנגדות השותפים ב-'יס' לא יצאו העיסקאות לפועל.
הסיבה ליציאת שלוש החברות היא חוסר הסכמה בנושאים אסטרטגיים. אי ההסכמה התבטא בחוסר יכולת להחליט על עוגני תוכן ללווין.